AIŠKINAMASIS RAŠTAS

DĖL MOLĖTŲ RAJONO SAVIVALDYBĖS DARBO VIETŲ GRĮŽTANTIEMS EMIGRANTAMS SUBSIDIJAVIMO TVARKOS APRAŠO PATVIRTINIMO

1. Parengto tarybos sprendimo projekto tikslai ir uždaviniai:

Sprendimo projekto tikslas – įgyvendinti Molėtų rajono savivaldybės grįžtamosios migracijos skatinimo programos priemonių plano 15 priemonę „Patvirtinti darbo vietos subsidijavimo tvarką darbdaviams, priimantiems į darbą grįžusiuosius“ ir taip skatinti emigravusius piliečius sugrįžti į gimtąjį kraštą bei padėti jiems greičiau integruotis.

Sprendimo projekto uždavinys – parengti paramos, teikiamos smulkiojo ir vidutinio verslo subjektams, vykdantiems ekonominę veiklą ir (arba) plėtojantiems verslą Molėtų rajono savivaldybės teritorijoje ir įdarbinusiems asmenis, kurie grįžo iš užsienio, teikimo tvarkos aprašą.

1. Siūlomos teisinio reguliavimo nuostatos:

Sprendimo projektu siūloma įgyvendinti grįžtamosios migracijos skatinimo veiksmų plano priemonę. Pritarus sprendimo projektui, tikimasi, jog bus pasiektas geresnis grįžusiųjų emigrantų interesų užtikrinimas.

1. Laukiami rezultatai:

Spartesnis grįžusiųjų emigrantų įsidarbinimas Molėtų rajono savivaldybėje.

1. Lėšų poreikis ir jų šaltiniai:

Molėtų rajono savivaldybės biudžeto lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.